b'\n_START_ARTICLE_\nAutonomia\n_START_PARAGRAPH_\nAutonomia Operaia eller bare Autonomia var en italiensk ikke-parlamentarisk bev\xc3\xa6gelse p\xc3\xa5 venstrefl\xc3\xb8jen der var s\xc3\xa6rligt aktiv mellem 1976-78. Autonomia opstod i 1972 ikke som et parti men som et m\xc3\xb8dested for forskellige venstrefl\xc3\xb8jstendenser der modsatte sig reformisme og i stedet \xc3\xb8nskede at indfri radikale krav gennem fx direkte aktion. Bev\xc3\xa6gelsen havde r\xc3\xb8dder i organiseringer som Potere Operaio (skabt efter maj 1968) og Lotta Continua og har sidenhen f\xc3\xa5et en vigtig inspirerende rolle for den autonome bev\xc3\xa6gelse._NEWLINE_Af konkrete, direkte aktioner organiserede Autonomia bl.a. afgiftstrejker i kollektivtrafikken, s\xc3\xa5 kaldt selvreduktion (autoriduzione) af priserne p\xc3\xa5 f\xc3\xb8devarer og forsvar af familier der var truede med at blive smidt ud af deres bolig._NEWLINE_I skandinavien er fx planka.nu, solidaritetskassen for gratister i kollektivtrafikken, inspirerede af Autonomias taktikker.'